CELEX: 32017D0811
Language: sk
Date: 2017-05-10 00:00:00
Title: Vykonávacie rozhodnutie Komisie (EÚ) 2017/811 z 10. mája 2017, ktorým sa schvaľuje zmenený plán schvaľovania zariadení na obchodovanie s hydinou a násadovými vajcami v rámci Únie podľa smernice Rady 2009/158/ES, ktorý predložilo Belgicko [oznámené pod číslom C(2017) 2947] (Text s významom pre EHP )

12.5.2017   
            
            
               SK
            
            
               Úradný vestník Európskej únie
            
            
               L 121/47
            
         VYKONÁVACIE ROZHODNUTIE KOMISIE (EÚ) 2017/811
   z 10. mája 2017,
   ktorým sa schvaľuje zmenený plán schvaľovania zariadení na obchodovanie s hydinou a násadovými vajcami v rámci Únie podľa smernice Rady 2009/158/ES, ktorý predložilo Belgicko
   
      
         [oznámené pod číslom C(2017) 2947]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (1), a najmä na jej článok 3 ods. 2 písm. b),
   keďže:
   
               (1)
            
            
               V článku 3 ods. 1 smernice 2009/158/ES sa stanovuje, že členské štáty predložia Komisii plán vnútroštátnych opatrení, ktoré mienia realizovať na zabezpečenie súladu s pravidlami stanovenými v prílohe II k uvedenej smernici, pokiaľ ide o schvaľovanie zariadení na obchodovanie s hydinou a násadovými vajcami v rámci Únie.
            
         
               (2)
            
            
               Belgický plán bol naposledy schválený rozhodnutím Komisie 2004/835/ES (2).
            
         
               (3)
            
            
               Belgické úrady 24. októbra 2016 predložili zmenený plán a požiadali o schválenie zmien odrážajúcich pokrok v metódach diagnostikovania chorôb, na ktoré sa vzťahujú programy kontroly chorôb stanovené v kapitole III prílohy II k smernici 2009/158/ES.
            
         
               (4)
            
            
               Komisia zmenený plán preskúmala a dospela k záveru, že spĺňa kritéria stanovené v smernici 2009/158/ES a umožňuje splnenie cieľov danej smernice, ak sa bude efektívne vykonávať a ak ho bude Belgicko pravidelne aktualizovať. Preto by sa mal schváliť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Zmenený plán, ktorý Belgicko predložilo Komisii 24. októbra 2016 a v ktorom sa opisujú vnútroštátne opatrenia na zabezpečenie súladu s pravidlami stanovenými v prílohe II k smernici 2009/158/ES, pokiaľ ide o schvaľovanie zariadení na obchodovanie s hydinou a násadovými vajcami v rámci Únie, ako sa stanovuje v článku 3 ods. 1 uvedenej smernice, sa schvaľuje.
   Článok 2
   Toto rozhodnutie je určené členským štátom.
   
      V Bruseli 10. mája 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 343, 22.12.2009, s. 74.
   
      (2)  Rozhodnutie Komisie 2004/835/ES z 3. decembra 2004, ktorým sa schvaľujú plány na povolenie podnikov zameraných na obchod s hydinou a násadovými vajcami vo vnútri Spoločenstva (Ú. v. EÚ L 360, 7.12.2004, s. 28).